NEX แจงไม่มีพัฒนาการสำคัญที่ยังไม่เปิดเผย หลังราคาหุ้นพุ่งแรง
NEX แจงไม่มีพัฒนาการสำคัญที่ยังไม่เปิดเผย หลังราคาหุ้นพุ่งแรง ยันแผนเพิ่มทุนเป็นตามขั้นตอน
NEX แจงไม่มีพัฒนาการที่ส่งผลต่อราคา หลังหุ้นพุ่งแรง
21 ก.ค. 2563

บริษัท เน็กซ์ พอยท์ จำกัด (มหาชน) หรือ NEX แจ้งว่าตามที่ตลาดหลักทรัพย์แห่งประเทศไทย (ตลท.) สอบถามถึงการพัฒนาการใด ๆ ที่อาจส่งผลต่อราคาหลักทรัพย์ของบริษัท เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้า ในส่วนพัฒนาการใด ๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯ ในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สิน หรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไปหรือไม่นั้น โดยในเรื่องการเพิ่มทุนของบริษัท ยังคงเป็นไปตามกระบวนการตามที่ได้แจ้งในมติที่ประชุมวิสามัญผู้ถือหุ้นครั้งที่ 2/2563
อย่างไรก็ตามบริษัทไม่ทราบสาเหตุอื่นใดที่อาจส่งผลกระทบต่อการซื้อขาย และไม่มีสารสนเทศอื่นที่บริษัทต้องการชี้แจง
อนึ่ง ราคาหุ้น NEX ปิดวานนี้อยู่ที่ 5.75 บาท เพิ่มขึ้น 0.75 บาท หรือ 15%